CELEX: 62010CN0470
Language: el
Date: 2010-09-28 00:00:00
Title: Υπόθεση C-470/10: Προσφυγή που ασκήθηκε στις 28 Σεπτεμβρίου 2010 — Ευρωπαϊκή Επιτροπή κατά Πορτογαλικής Δημοκρατίας

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/19
            
         Προσφυγή που ασκήθηκε στις 28 Σεπτεμβρίου 2010 — Ευρωπαϊκή Επιτροπή κατά Πορτογαλικής Δημοκρατίας
   (Υπόθεση C-470/10)
   ()
   2010/C 328/34
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. França και I.V. Rogalski)
   
      Καθής: Πορτογαλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, διατηρώντας σε ισχύ υποχρέωση εγγραφής στα μητρώα και διαπιστεύσεως από τις πορτογαλικές αρχές για πάσα πρόσκαιρη παροχή υπηρεσίας πρακτόρων κοινοτικών διπλωμάτων ευρεσιτεχνίας, που είναι ήδη νομίμως εγκατεστημένοι σε άλλο κράτος μέλος, και προβαίνοντας σε έλεγχο των επαγγελματικών προσόντων των πρακτόρων κοινοτικών διπλωμάτων ευρεσιτεχνίας οι οποίοι μεταβαίνουν στην Πορτογαλία, ακόμη και για πρόσκαιρη παροχή υπηρεσιών, παρέβη τις υποχρεώσεις που υπέχει από το άρθρο 56 ΣΛΕΕ και τα άρθρα 5 έως 7 της οδηγίας 2005/36/ΕΚ (1), σχετικά με την αναγνώριση των επαγγελματικών προσόντων·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η επίδικη πορτογαλική νομοθεσία εμποδίζει τους πράκτορες σημάτων και διπλωμάτων ευρεσιτεχνίας, που είναι ήδη νομίμως εγκατεστημένοι σε άλλο κράτος μέλος, να ασκήσουν τις δραστηριότητές τους ως αντιπρόσωποι στο Instituto Nacional da Propriedade Industrial (INPI) [Εθνικό Οργανισμό Βιομηχανικής Ιδιοκτησίας], στην Πορτογαλία, όταν μεταβαίνουν εκεί για να προβούν σε παροχή υπηρεσιών σε πελάτες εγκατεστημένους σε άλλο κράτος μέλος, αν δεν έχουν υποβληθεί προηγουμένως σε εξετάσεις για να διαπιστευθούν ή να αναγνωρισθούν από τον οργανισμό αυτόν.
   
      (1)  του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005 (ΕΕ 2005, L 255, σ. 22).